Pálmi Þór Sævarsson þjálfari meistaraflokks Skallagríms í körfuknattleik undanfarin þrjú og hálft ár hefur að ósk stjórnar körfuknattleiksdeildarinnar látið af störfum . Í tilkynningu frá stjórn deildarinnar er Pálma þökkuð ómetanleg störf undanfarin ár , m.a. við að koma Skallagrími að nýju í hóp þeirra bestu . Finnur Jónsson aðstoðarþjálfari Skallagríms og Páll Axel Vilbergsson leikmaður munu stjórna liði Skallagríms í þeim leikjum sem eftir eru fram að jólum . Ekki hefur verið tekin ákvörðun varðandi framhaldið að þeim leikjum loknum , segir í tilkynningunni . Skallagrími hefur gengið erfiðlega í Dominosdeildinni í vetur . Liðið er í bullandi fallbaráttu í 9. - 11. sæti ásamt KFÍ og ÍR með 4 stig , en neðst er Valur með 2 stig . „ Pálmi mun áfram koma að þjálfun yngri flokka hjá félaginu og er það ómetanlegt og sýnir vel hvaða mann Pálmi hefur að geyma . Stjórn deildarinnar ítrekar þakkir til Pálma fyrir ómetanlegt framlag til félagsins , bæði sem leikmaður og þjálfari . Meiri Skallagrímsmaður er vandfundinn og vonandi njótum við krafta hans sem lengst þó að það verði á öðrum vettvangi körfuboltans í Borgarnesi , “ segir einnig í tilkynningu stjórnar körfuknattleiksdeildar Skallagríms .